Bonnie Bunyau Gustin

Bonnie Bunyau anak Gustin (ada maya 3 Jun 1999) ianya pengangkat berat ti ngarika menua Malaysia. 

 Pengidup Diri 
Bonnie kala diau ba Serian enggau Betong maya iya mit suba. Iya orang Bidayuh-Iban.Bonnie an Icon for Future Athletes Bernama. 28 Ogos 2021. Diambi maya 3 April 2024 Apai iya, Gustin Jenang betanding ba angkat berat Para maya 2010 World Championships ba Kuala Lumpur, lalu abang iya, Bryan Junancey Gustin mega betanding sukan ba renggat entarabangsa. Bonnie ngambi bidang sukan maya umur 15.

Pengawa
Iya bepekit ba Lumba Komanwel 2018 ke alai iya bulih lumur 4 ba pekit berat ringan. Ba Lumba Paralimpik Tokyo 2020, Bonnie dipilih nyadi orang ke mai menira Malaysia ba pengerami bejadi. Iya udah nya nempa rikod baru Paralimpik 228 kg lalu bulih midul emas keterubah Malaysia ba Lumba Paralimpik dalam lumba angkat berat. Beberapa bulan udah nya, iya bulih midul emas ba pekit iya ba Kejohanan Angkat Berat Para Dunia 2021 ke diatur di Tbilisi, Georgia. Iya mega nempa rikod dunya baru 230 kg ba pekit 72 kg lelaki ba Piala Dunya Para Powerlifting Dunya 2021 di Dubai. Ba taun 2022, iya menang midul emas ba pekit angkat berat ringan Lelaki ba Lumba Komanwel Birmingham 2022. Maya Lumba Paralimpik 2024 ke diatur di Paris, iya sekali agi dipilih nyadi orang ke mai tambai kontinjen Malaysia ba pengerami bejadi. Ba pekit powerlifting lelaki 72kg ke diatur kena 6hb September tu tadi, iya mechahka rikod Paralimpik iya empu iya nya 228kg enggau rikod dunya iya empu iya nya 231kg ​​enggau mujur ngangkat 232kg ti ngujungka iya bulih midul emas kedua beturut-turut ungkup iya empu sereta mega ungkup Malaysia ba lumba enggau main nya.

 Basa 
  :
 Pingat Peringatan Cemerlang Jubli Intan (Emas) (2024)

Kereban sanding